**OBCHODNÉ PODMIENKY**

# 1

**Úvodné ustanovenia**

## 1.1

Tieto všeobecné obchodné podmienky (ďalej len „VOP“) sa vzťahujú na online rezervácie ubytovacích služieb poskytovaných prevádzkovateľom Apartmánov Panorama Bacheldka\*\*\*, využívanie online rezervačného systému prevádzkovateľa Apartmánov Panorama Bacheldka\*\*\*,, platobné a storno podmienky online rezervácií uskutočnených klientom/klientmi prostredníctvom tejto internetovej stránky, ako aj všetky ostatné práva a povinnosti vyplývajúce z právneho vzťahu vzniknutého pri online rezervácii.

Tieto všeobecné obchodné podmienky upravujú práva a povinnosti zmluvných strán vyplývajúce z kúpnej zmluvy uzatvorenej medzi predávajúcim, ktorým je IMMOBAU s.r.o, IČO: 35 841 893 zapísaná v OR vedenom Okresným súdom Bratislava 1, vložka 27162/B, prevádzka BACHLEDKA SKI & SUN, Bachledova dolina 702, 059 55 Ždiar. (ďalej len “predávajúci”) a kupujúcim, ktorej predmetom je kúpa a predaj tovaru na internetovej stránke elektronického obchodu predávajúceho.

Kontaktné údaje predávajúceho:
Poštová adresa: IMMOBAU s.r.o., Bachledova dolina 702, 059 55 Ždiar.
Číslo účtu pre bezhotovostné platby: 2629 0290 61/ 1100, IBAN: SK 9611 0000 0000 2629 0290 61
Telefón: +421 52 44 98 101
E-mail: info@bachledka.sk

Orgán dozoru:
Slovenská obchodná inšpekcia (SOI)
Inšpektorát SOI pre prešovský kraj
Obrancov mieru 6, 080 01 Prešov 1
odbor technickej kontroly výrobkov a ochrany spotrebiteľa
tel. č.: 051/ 7721 597

## 1.2

Klient je oprávnený využívať online rezervácie len v prípade, že súhlasí s VOP. Klientovi sa odporúča vo vlastnom záujme oboznámiť sa s týmito VOP pred uskutočnením rezervácie. Pri opakovanom využívaní online rezervácie je klient povinný vždy sa oboznámiť s aktuálnym znením VOP. Prevádzkovateľ penziónu si vyhradzuje právo jednostranne tieto VOP zmeniť, pričom zmena VOP je účinná odo dňa ich zverejnenia na internetovej stránke prevádzkovateľa Apartmánov Panorama Bacheldka\*\*\*. Pokiaľ klient nesúhlasí s niektorými ustanoveniami týchto VOP, prevádzkovateľ Apartmánov Panorama Bacheldka\*\*\*, ho žiada, aby uvedený online rezervačný systém nevyužíval. Potvrdením rezervácie klient vyslovuje bezvýhradný súhlas s týmito VOP.

## 1.3

Každý klient berie na vedomie, že všetky ceny a podmienky rezervácie a poskytovania služieb platia výlučne pre online rezervácie uskutočnené prostredníctvom tejto internetovej stránky.

## 1.4

Používaním online rezervačného systému klient vyhlasuje, že dosiahol vek minimálne 18 rokov a je spôsobilý vo vlastnom mene nadobúdať práva a preberať na seba povinnosti.

# 2

**Rezervácia**

## 2.1

Pri online rezervácií má klient možnosť vyhľadať si aktuálne voľné ubytovacie kapacity v Apartmánov Panorama Bacheldka\*\*\* podľa zadaných požiadaviek v rezervačnom formulári (dátum príchodu, dátum odchodu, typ izby a pod.

## 2.2

Pri online rezervácii po výbere všetkých údajov pre začiatok a koniec pobytu, typu izby, doplnkových služieb a podobne klient vyplní všetky požadované údaje.

## 2.3

Po vyplnení všetkých požadovaných údajov, po realizácii úhrady zálohovej platby v zmysle týchto VOP a po preverení údajov bude klientovi bezodkladne zaslané na ním zadanú e-mailovú adresu potvrdenie rezervácie s uvedením rezervačného čísla. Pridelené rezervačné číslo slúži na potvrdenie rezervácie, ako kontaktný údaj pre realizáciu akýchkoľvek zmien alebo stornovania rezervácie a potvrdenie pri nástupe na pobyt. Z uvedeného dôvodu je klient povinný rezervačné číslo bezpečne uschovať.

# 3

**Platobné podmienky**

## 3.1

Prevádzkovateľ Apartmánov Panorama Bacheldka\*\*\* má právo na prijatie platby za objednané služby pred ich poskytnutím a objednávateľ je povinný uhradiť cenu služieb pred ich poskytnutím.

Prevádzkovateľ Apartmánov Panorama Bacheldka\*\*\* je oprávnený požadovať úhradu zálohovej platby pri online rezervácii vo výške minimálne 50% z ceny ubytovania za pobyt a v deň nástupu na pobyt je objednávateľ povinný uhradiť doplatok do celkovej ceny pobytu.

## 3.2

Úhradu zálohy za pobyt rezervovaný klientom pri online rezervácií je klient povinný uhradiť v plnej výške prostredníctvom služby platby kreditnou kartou (CardPay), prostredníctvom služby Tatrapay, alebo bankovým prevodom. Z uvedeného dôvodu je pri online rezervácií pri platbe kartou CardPay od klienta požadované číslo kreditnej/debetnej karty. Potvrdením rezervácie dáva klient súhlas na realizáciu úhrady zálohy za rezervovaný pobyt v plnej výške v prospech prevádzkovateľa Apartmánov Panorama Bacheldka\*\*\* (stiahnutím zálohy za pobyt) a oprávňuje prevádzkovateľa Apartmánov Panorama Bacheldka\*\*\* na realizáciu tejto úhrady. Úhrada zálohy za pobyt je ihneď zúčtovaná v prospech bankového účtu prevádzkovateľa Apartmánov Panorama Bachledka\*\*\*

## 3.3

Postup a činnosť prevádzkovateľa Apartmánov Panorama Bacheldka\*\*\* vychádza z etických princípov a rešpektuje súkromie klienta. Rezervačný systém využíva v súčasnosti najmodernejšie systémy šifrovania citlivých dát a údajov, ktoré garantuje plnú bezpečnosť údajov poskytnutých pri realizácii úhrady klientom.

## 3.4

Klient splnomocňuje prevádzkovateľa Apartmánov Panorama Bacheldka\*\*\* na overenie si poskytnutých informácií o kreditnej karte/debetnej karte v príslušnom call-centre banky alebo spoločnosti, ktorá kreditnú kartu/debetnú kartu vydala.

# 4

**Zmeny v rezervácii a storno podmienky**

## 4.1

Akékoľvek zmeny uskutočnenej online rezervácie zo strany klienta je možné uskutočniť elektronicky po zadaní e-mailovej adresy klienta zadanej pri online rezervácii a čísla rezervácie pridelenom a klientovi zaslanom pri realizácii online rezervácie alebo písomne, telefonicky alebo e-mailom prostredníctvom rezervačného oddelenia prevádzkovateľa Apartmánov Panorama Bacheldka\*\*\*, na telefónnom čísle: +421 911 977 455, e-mailová adresa: ubytovanie@bachledka.sk, poštová adresa: Infocentrum, Bachledova dolina 702, 059 55 Ždiar. Pri požiadavke na zmenu uskutočnenej online rezervácie je klient povinný vždy uvádzať rezervačné číslo pridelené pri uskutočnení online rezervácie a zaslané klientovi na e-mail ním zadaný pri uskutočňovaní online rezervácie. Pokiaľ klient požaduje zmenu uskutočnenej online rezervácie, ktorej nie je možné z kapacitných alebo iných prevádzkových dôvodov vyhovieť, prevádzkovateľ Apartmánov Panorama Bacheldka\*\*\* uskutoční všetky kroky za účelom vyhovenia požiadavkám klienta, avšak prevádzkovateľ Apartmánov Panorama Bachledka\*\*\* nie je povinný požiadavke klienta na zmenu uskutočnenej online rezervácie vyhovieť, a klientovi nevzniká nárok na náhradu škody či akékoľvek iné plnenie zo strany prevádzkovateľa Apartmánov Panorama Bachledka\*\*\* z dôvodu nemožnosti zmeny uskutočnenej online rezervácie.

## 4.2

V prípade odstúpenia klienta od zmluvy a zrušenia rezervácie vzniká prevádzkovateľovi Apartmánov Panorama Bachledka\*\*\* nárok na storno poplatok nasledovne:

## Pri zrušení pobytu 60 a viac dní pred nástupom na pobyt klientovi vrátená záloha v plnej výške.

## Pri zrušení pobytu 59 – 21 dní pred nástupom na pobyt je klientovi vrátená záloha znížená o storno

##  poplatok, ktorý je 30% z ceny ubytovania (z celkovej ceny ubytovania, nie z ceny zálohy).

## Pri zrušení pobytu menej ako 21 dní pred nástupom na pobyt tvorí storno poplatok vo výške

## 100% zaplatenej zálohy na pobyt.

## 4.3

V prípade nenastúpenia klienta na rezervovaný pobyt vzniká prevádzkovateľovi Apartmánov Panorama Bachledka\*\*\* nárok na storno poplatok vo výške zálohovej platby.

## 4.4

V prípade odstúpenia klienta od zmluvy a zrušenia rezervácie alebo v prípade čiastočného odstúpenia klienta od zmluvy a čiastočného zrušenia rezervácie alebo nenastúpenia klienta na rezervovaný pobyt v mimoriadnych prípadoch (choroba, úmrtie, postihnutie živelnou pohromou a pod.) je prevádzkovateľ Apartmánov Panorama Bachledka\*\*\* oprávnený vzdať sa nároku na úhradu storno poplatku na základe predloženia dôveryhodného dôkazu o vážnej príčine odstúpenia klienta od zmluvy a zrušenie rezervácie alebo čiastočného odstúpenia klienta od zmluvy a čiastočného zrušenia rezervácie alebo nenastúpenia klienta na rezervovaný pobyt klientom.

## 4.6

V prípade odstúpenia klienta od zmluvy a zrušenia rezervácie alebo čiastočného odstúpenia klienta od zmluvy a čiastočného zrušenia rezervácie alebo nenastúpenia na pobyt zašle prevádzkovateľ Apartmánov Panorama Bachledka\*\*\* klientovi písomne alebo e-mailom oznámenie o uplatnení nároku prevádzkovateľa na storno poplatok a jeho výške v zmysle týchto VOP do 14 dní odo dňa odstúpenia klienta od zmluvy a zrušenia rezervácie alebo odo dňa čiastočného odstúpenia klienta od zmluvy a čiastočného zrušenia rezervácie alebo odo dňa začiatku pobytu v prípade nenastúpenia klienta na pobyt. Klient potvrdením objednávky a vyjadrením súhlasu s týmito VOP súhlasí a berie na vedomie, že prevádzkovateľ Apartmánov Panorama Bachledka\*\*\* je oprávnený v prípade odstúpenia klienta od zmluvy a zrušenia rezervácie alebo čiastočného odstúpenia klienta od zmluvy a čiastočného zrušenia rezervácie alebo nenastúpenia na pobyt jednostranne započítať pohľadávku klienta na vrátenie klientom uhradenej ceny pobytu pri uskutočnení online rezervácie pobytu voči pohľadávke prevádzkovateľa Apartmánov Panorama Bachledka\*\*\* na úhradu storno poplatku vo výške uvedenej v týchto VOP vo výške, v ktorej sa tieto pohľadávky kryjú, pričom sumu presahujúcu vzájomné pohľadávky klienta a prevádzkovateľa Apartmánov Panorama Bachledka\*\*\* v prospech klienta uhradí prevádzkovateľ Apartmánov Panorama Bachledka\*\*\* klientovi bezhotovostným bankovým prevodom na bankový účet klienta, z ktorého bola realizovaná úhrada ceny pobytu pri online rezervácii pobytu, a to do 30 pracovných dní odo dňa nasledujúceho po dni odstúpenia klienta od zmluvy a zrušenia rezervácie alebo čiastočného odstúpenia klienta od zmluvy a čiastočného zrušenia rezervácie alebo nenastúpenia na pobyt.

Bankové poplatky spojené s vrátením ceny pobytu klientov znáša klient.

# 5

**Osobitné ustanovenia**

## 5.1

V prípade nejasností alebo otázok, ktoré vzniknú pri online rezervácií, je klient oprávnený obrátiť sa na rezervačné oddelenie prevádzkovateľa Apartmánov Panorama Bachledka\*\*\* telefonicky na telefónnom čísle:

+421 911 977 455 alebo emailom: ubytovanie@bachledka.sk

## 5.2

## Check in a check out pebieha v Infocentre strediska v Bachledovej doline. Kontakt na Infocentrum:

## +421 911 977 455. Check in je možný v čase od 14:00 – 16:00 alebo podľa aktuálnej prevádzkovej doby kabínovej lanovky z Bachledovej doliny. Check out je v deň odchodu do 10:00 hodiny. V opačnom prípade

## bude klientovi účtovaný ďalší deň pobytu. V prípade požiadavky neskoršieho nástupu na pobyt, treba kontaktovať Infocentrum v čase aktuánych otváracích hodín alebo po skončení otváracích hodín do 21:00 hodiny prevádzkovateľa Apartmánov Panorama Bachledka\*\*\* na tel. kontakte: +421 910 977 199.

## 5.3

V prípade osobitných požiadaviek (detská postieľka, neskorý nástup alebo odchod z pobytu (late check-in alebo late check-out) alebo záujmu o rezerváciu doplnkových služieb je klient oprávnený obrátiť sa na rezervačné oddelenie prevádzkovateľa penziónu telefonicky na telefónnom čísle:

+421 911 977 455 alebo emailom: ubytovanie@bachledka.sk

# 6

**Záverečné ustanovenia**

## 6.1

Tieto VOP a právne vzťahy vzniknuté na ich základe sa riadia právnym poriadkom Slovenskej republiky.

## 6.2

Pokiaľ by niektoré ustanovenie týchto VOP bolo alebo sa stalo neplatným, neúčinným alebo nevynútiteľným, nedotýka sa takáto neplatnosť, neúčinnosť alebo nevynútiteľnosť nedotýka platnosti a účinnosti ostatných ustanovení týchto VOP.

## 6.3

Klient pri potvrdení online rezervácie vyjadruje svoj súhlas s týmito VOP a zaväzuje a ich dodržiavať. Prevádzkovateľ Apartmánov Bachledka\*\*\* si vyhradzuje právo na zmenu týchto VOP. Povinnosť písomného oznámenia zmeny VOP je splnená umiestnením zmenených VOP na internetovej stránky prevádzkovateľa penziónu [www.bachledka.sk](http://www.bachledka.sk)

## 6.4

Tieto VOP nadobúdajú platnosť a účinnosť dňa 11.3.2020

V Bacheldovej doline, dňa 11.3.2020